Нанҳәамза жәиҧшь агәаларшәара амш аҽны Аҷандара ақыҭан имҩаҧган аҧсадгьыл зхы ақәызҵаз раҳаҭыр азы итрадициатәу, ҩажәи хҧатәи анапылампылтә турнир.
14.08.2017
Нанҳәамза жәиҧшь агәаларшәара амш аҽны Аҷандара ақыҭан имҩаҧган аҧсадгьыл зхы ақәызҵаз раҳаҭыр азы итрадициатәу, ҩажәи хҧатәи анапылампылтә турнир.
204
Нанҳәамза жәиҧшь агәаларшәара амш аҽны Аҷандара ақыҭан имҩаҧган аҧсадгьыл зхы ақәызҵаз раҳаҭыр азы итрадициатәу, ҩажәи хҧатәи анапылампылтә турнир.
Аиндаҭлара иалагаанӡа, еизаз зегьы абаҟа амҵан ашәҭқәа шьҭарҵеит, иара убас минуҭктәи ҿымҭрала иргәаладыршәеит ҳаҧсадгьыл зхы ақызҵаз зегьы. Атурнир аартуа, Аҷандара ақыҭа ахада Мурадин Аџьба ари арыцхә еиқәаҵәа агәаларшәара зегьы ишаҳуалҧшьоу атәы иҳәеит.
Аиндаҭлара аартра аҟны иқәгылаз Аҧсны анапылампылтә федерациа ахада Баҭал Тапаҕәуа иҭабуп ҳәа раиҳәеит, ари аусмҩаҧгатә иахьа уажәраанӡа имырӡкәа иахьаарго азы.
Иазгәаҭатәуп, иара итрагедиатәу арыцхә агәаларшәара иазку раҧхьатәи атурнир хаҭала дшалахәыз. Аҧсны зҽаҧсазтәыз азыҟаҵаҩ Назырбеи Ҳагба иажәақәа рыла, Аҷандаратәи анапылампыл ҳтәылаҿы иаалукааша аҭыҧ ааннакылоит, иагьамоуп ахатә традициақәеи ашьаҭа ҕәҕәеи. Убас, араҟа х-гәыҧкны ахәыҷқәа азыҟарҵоит, анаҩс иреиҕьу аспортсменцәа Аҧснытәи еизгоу акомнада иахыҧхьаӡалахоит.
Анапылампылтә турнир Аҷандараа рзы уажәшьҭа итрадициахеит. Иааиҧмырҟьаӡакәа ҩажәа шықәса инареиҳаны уи мҩаҧыргоит араҟа, иагьаарыҧхьоит Аҧсны ахьынӡанаӡааӡо акомандақәа зегьы. Аицлабра аадыртит Пицундеи Аҧсны иҟоу Урыстәыла аҳәаахьчаҩцәеи, урҭ ахәаҧшыҩцәа зырлахҿыхыз аинтерес зҵаз ахәмарра ддырбеит. Пицундаа аҧыжәара рыман. Анаҩс аҧшәмацәа Аҷандараа ирыдыркылон Аҳҭнықалақьтәи акоманда.
Ари атурнир еиҿызкааз ауаа ирцәыӡит ирывагыларан иҟаз рҩызцәа аспортсменцәа, урҭ баша ишҭамхаз, рус нагӡара шамоу ахаан хашҭра шрықәым дырҵабыргуеит ас еиҧш иҟоу аусҩмаҧгатәқәа.
Асҭанда Оҭырҧҳа, Алеқсандр Чернов, Аҧсуа Телехәаҧшра .
Оцените новость:
+1
+2
+3
+4
+5
Сохраните ссылку или поделитесь с друзьями